CELEX: 32011R1324
Language: lv
Date: 2011-12-16 00:00:00
Title: Komisijas Īstenošanas regula (ES) Nr. 1324/2011 ( 2011. gada 16. decembris ), ar kuru 2012. gadam izdara atkāpi no Regulas (EK) Nr. 1067/2008 par Kopienas tarifa kvotas atklāšanu un pārvaldīšanu parastajiem kviešiem, izņemot augstākā labuma parastos kviešus, no trešām valstīm

17.12.2011   
            
            
               LV
            
            
               Eiropas Savienības Oficiālais Vēstnesis
            
            
               L 335/65
            
         KOMISIJAS ĪSTENOŠANAS REGULA (ES) Nr. 1324/2011
   (2011. gada 16. decembris),
   ar kuru 2012. gadam izdara atkāpi no Regulas (EK) Nr. 1067/2008 par Kopienas tarifa kvotas atklāšanu un pārvaldīšanu parastajiem kviešiem, izņemot augstākā labuma parastos kviešus, no trešām valstīm
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 144. pantu saistībā ar tās 4. pantu,
   tā kā:
   
               (1)
            
            
               Ar 3. panta 3. punktu 2008. gada 30. oktobra Regulā (EK) Nr. 1067/2008 par Kopienas tarifa kvotas atklāšanu un pārvaldīšanu parastajiem kviešiem, izņemot augstākā labuma parastos kviešus, no trešām valstīm un izņēmumiem no Padomes Regulas (EK) Nr. 1234/2007 (2) paredzēts, ka pārējām trešām valstīm noteikto III apakškvotu iedala četros ceturkšņa apakšperiodos, no kuriem 1. apakšperiods aptver laikposmu no 1. janvāra līdz 31. martam un 594 597 tonnas lielu daudzumu, bet 2. apakšperiods – laikposmu no 1. aprīļa līdz 30. jūnijam un 594 597 tonnas lielu daudzumu.
            
         
               (2)
            
            
               Lai, ņemot vērā stāvokli tirgū, 2012. gadā veicinātu Savienības tirgus vienmērīgu apgādi ar III apakškvotas labību, 1. apakšperiodu un 2. apakšperiodu vajadzētu apvienot vienā apakšperiodā, kas aptver 1. un 2. apakšperioda daudzumu summu, proti, 1 189 194 tonnas.
            
         
               (3)
            
            
               Tāpēc 2012. gadam būtu jāizdara atkāpe no Regulas (EK) Nr. 1067/2008.
            
         
               (4)
            
            
               Lai nodrošinātu importa licenču izdošanas procedūras efektīvu pārvaldību no 2012. gada 1. janvāra, šai regulai būtu jāstājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
            
         
               (5)
            
            
               Lauksaimniecības tirgu kopīgās organizācijas pārvaldības komiteja nav sniegusi atzinumu tās priekšsēdētāja noteiktajā termiņā,
            
         IR PIEŅĒMUSI ŠO REGULU.
   1. pants
   Atkāpjoties no Regulas (EK) Nr. 1067/2008 3. panta 3. punkta a) apakšpunkta, 2012. gadam 1. apakšperiods sākas 2012. gada 1. janvārī un beidzas 2012. gada 30. jūnijā un aptver 1 189 194 tonnas lielu daudzumu.
   Atkāpjoties no Regulas (EK) Nr. 1067/2008 3. panta 3. punkta b) apakšpunkta, 2012. gadam 2. apakšperiodu atceļ.
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   To piemēro līdz 2012. gada 30. jūnijam.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 16. decembrī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 299, 16.11.2007., 1. lpp.
   
      (2)  OV L 290, 31.10.2008., 3. lpp.